তৃতীয় বিশ্বের প্রায় সবগুলো দেশের, যে দেশগুলো গণতন্ত্রকে তাদের দেশে শাসনের মূলনীতি হিসেবে নিয়েছে, সাম্রাজ্যবাদী দেশগুলোর হস্তক্ষেপের ফলে জনগণের কাছে আবেদন হারাচ্ছে। অন্যদিকে শাসকগোষ্ঠীও ক্ষমতার মসনদ ধরে রাখতে নানা অপকৌশল অবলম্বন করে গণতন্ত্রকে নিজেদের মতো করে নিয়েছে। জনগণ ক্ষমতার উৎস হলেও জনগণ তাদের ক্ষমতা প্রয়োগ করতে পারছে না। গণতন্ত্রের শিক্ষা ও সচেতনতা না থাকায় সে দেশের জনগণও নিজেদের গণতান্ত্রিক অধিকার সম্পর্কে সচেতন নয়। ফলে এসব দেশে নামসর্বস্ব গণতন্ত্র থাকলেও সুষ্ঠু গণতান্ত্রিক প্রক্রিয়া প্রতিষ্ঠিত নেই। ফলে এসব দেশেও গণতন্ত্র মার খাচ্ছে।